Gandia inicia el procés de licitació de les obres del contorn de la pista d'atletisme per un import de 700.000 €
04 febrer 2025

## Gandia inicia el procés de licitació de les obres del contorn de la pista d'atletisme per un import de 700.000 €04 febrer 2025Última actualització: 04 febrer 2025

![](../gestion/img/e9154601130592235091d0b31359a0a496a71406262d03b4b09a104b461ca96f.jpg)  
  

El regidor delegat d'Esports, **Jesús Naveiro**, ha informat aquest matí que el consistori gandià ja ha iniciat el procés de licitació de les obres del contorn exterior de la pista d'atletisme. Els treballs tenen un import de 700.000 euros dels quals 336.000 € procedeixen de fons europeus Next Generation i la resta, correspon a una aportació 364.000 € de fons propis de l'ajuntament amb càrrec als pressupostos d'enguany.

  
La intervenció permetrà millorar la il·luminació, l'accessibilitat i la digitalització de la pista amb instal·lació de wifi. Paral·lelament, es reformaran els vestuaris així com els magatzems que utilitzen els clubs i tot això, sempre tenint en compte la millora de l'eficiència energètica.

“E_stem molt satisfets amb l'inici d'aquest procés. Complim amb una petició dels clubs i els usuaris, al mateix temps que introduïm millores que ens permetran albergar competicions nacionals i internacionals_”, ha afirmat el regidor, qui ha declarat que la intenció del departament passa perquè mentre es realitza aquesta intervenció continuem avançant en el procés de contractació dels treballs per a la substitució del tartan.

“Esperem que abans de finalitzar l'any tinguem una pista totalment reformada que es convertisca en un referent de la Comunitat Valenciana”.

Finalment, Naveiro ha recordat que des de l'inici de la legislatura són prop de sis milions d'euros els que el govern municipal ha invertit gràcies al Pla Resol de millora d'instal·lacions esportives que ha permés intervencions com la substitució de la gespa artificial del Guillermo Olagüe, l'actuació al pavelló del poliesportiu amb la substitució del parquet i altres elements, les obres a les piscines coberta i convertible, etc.